تورکیه-نین خاریجی ایشلر ناظیری مولود چاووش اوغلو فیلیسطین دؤولت باشچی‌سی محمود عباس ایله فیلیسطین مسئله‌سی و بؤلگه ده‌کی گونجل پروسه لری موذاکیره ائدیب.
فیلیسطین دؤولت باشچی‌سی محمود عباس فیلیستین-ین رام الله شهرینه سفر ائدن تورکیه-نین خاریجی ایشلر ناظیری مولود چاووش اوغلونو قبول ائدیب.
محمود عباسا تورکیه پرزیدنتی رجب طیب اردوغانین سلامینی چات‌دیران خاریجی ایشلر ناظیری مولود چاووش اوغلو فیلیسطین لیدرینی تورکیه-یه دعوت ائدیب.
قئید ائدک کی، مولود چاووش اوغلو محمود عباس ایله گؤروشمزدن اوول فیلیسطین‌لی همکاری ریاض المالکی ایله بیر آرایا گلیب. ناظیرلر داها سونرا تورکیه-فیلیسطین کومیته‌سی‌نین ایکینجی توپلانتی‌سینا قاتیلیب.
توپلانتی‌دان سونرا ایکی اؤلکه آراسینداکی امکداش‌لیغی گوجلندیرجک 9 موقاویله ایمضالانیب.
مولود چاووش اوغلو دئییب: "تورکیه موستقیل و اگمن دؤولته صاحیب اولماق اوچون آپاردیغی موباریزه‌ده فیلیسطین‌لی قارداش‌لاری‌نین یانیندا اولماغا داوام ائدجک".
